Еуразиялық экономикалық одақтың Кеден кодексі туралы шартты ратификациялау туралы
139-бап. Экспорт кедендік рәсімінің мазмұны мен қолданылуы

1. Экспорт кедендік рәсімі - Одақтың тауарларына қатысты қолданылатын кедендік рәсім, оған сәйкес осындай тауарлар Одақтың кедендік аумағынан оның шегінен тысқары жерлерде тұрақты болуы үшін шығарылады.
2. Экспорт кедендік рәсімімен орналастырылған және Одақтың кедендік аумағынан іс жүзінде шығарылған тауарлар осы Кодекстің
303-бабының
4 және 7-тармақтарына сәйкес осындай тауарлар Одақтың тауарлары мәртебесін сақтайтын жағдайларды қоспағанда, Одақтың тауарлары мәртебесін жоғалтады.
3. Мыналарға:
1) Одақтың кедендік аумағынан шығарылған:
осы Кодекстің
184-бабы
2-тармағының 1-тармақшасына сәйкес кедендік аумақтан тыс кедендік қайта өңдеу рәсімінің қолданысын аяқтау үшін осы Кодекстің
176-бабы
3-тармағының 1-тармақшасында көрсетілген тауарларды қоспағанда, кедендік аумақтан тыс қайта өңдеу кедендік рәсімімен орналастырылған тауарларға;
осы Кодекстің
231-бабының
2-тармағына сәйкес уақытша кедендік әкету рәсімінің қолданысын аяқтау үшін уақытша кедендік әкету рәсімімен орналастырылған тауарларға;
осы Кодекстің
254-бабына
сәйкес Комиссия және Комиссия көздеген жағдайларда мүше мемлекеттердің заңнамасында айқындалған жағдайларда арнайы кедендік рәсімінің қолданысын аяқтау үшін арнай кедендік рәсіммен орналастырылған тауарларға;
осы Кодекстің
276-бабының
5-тармағына сәйкес халықаралық тасымалдың көлік құралдарына;
осы Кодекстің
303-бабы
5-тармағының 2-тармақшасында көрсетілген Одақтың тауарларына;
2) осы Кодекстің
184-бабы
2-тармағының 3-тармақшасына сәйкес кедендік аумақтан тыс кедендік қайта өңдеу рәсімінің қолданысын аяқтау үшін қайта өңдеу өнімдеріне;
3) Одақтың кедендік аумағына әкету үшін осы Кодекстің
231-бабының
5-тармағында көрсетілген тауарларға қатысты экспорт кедендік рәсімін қолдануға жол беріледі.
4. Осы баптың 3-тармағының 1 және 2-тармақшаларында көрсетілген тауарлар Одақтың кедендік аумағына оларды әкелместен экспорт кедендік рәсімімен орналастырылады.
5. Еркін кедендік аймақ кедендік рәсімінің немесе еркін қойма кедендік рәсімінің қолданысын аяқтау үшін экспорт кедендік рәсімімен орналастырылған, осы Кодекстің
207-бабының
5-тармағының 2-тармақшасының төртінші абзацында көрсетілген тауарлар және
215-бабының
4-тармағы 2-тармақшасының төртінші абзацында көрсетілген тауарлар Одақтың кедендік аумағынан экспорт кедендік рәсімімен осындай тауарларды орналастырған күннен кейінгі күннен бастап 1 жылдан аспайтын мерзімде Одақтың кедендік аумағынан шығарылуға тиіс.
Мүше мемлекеттердің заңнамасында ұзақтығы неғұрлым қысқа мерзім белгіленуі мүмкін, осы мерзім ішінде көрсетілген тауарлар Одақтың кедендік аумағынан шығарылуға тиіс.
Одақтың кедендік аумағынан авария немесе еңсерілмейтін күштің әсері салдарынан жойылуды және (немесе) өтеусіз жоғалтуды не тасудың (тасымалдаудың) және (немесе) сақтаудың қалыпты жағдайы кезіндегі табиғи шығын нәтижесінде өтеусіз жоғалтуды қоспағанда, көрсетілген тауарлар әкетілмеген кезде, осы тармақтың бірінші абзацында көзделген не осы тармақтың екінші абзацына сәйкес мүше мемлекеттердің заңнамасында белгіленген мерзім өткенге дейін экспорт кедендік рәсімінің қолданысы тоқтатылады, ал мұндай тауарларды кеден органдары осы Кодекстің
51-бабына
сәйкес кідіртеді.
Көрсетілген тауарларды кеден органдары, егер экспорт кедендік рәсімінің қолданылуы тоқтатылған кезде, олар ЕЭА аумағында не еркін қоймада болса, кідіртпейді.